সিআরপিএফ-এর ডিজি পদে অসম পুলিশ প্রধান জ্ঞানেন্দ্র প্রতাপ সিং

নয়াদিল্লি: প্রশাসনিক পদে রদবদল। অসম পুলিশ প্রধান (Assam Police chief) জ্ঞানেন্দ্র প্রতাপ সিং (Gyanendra Pratap Singh), সিআরপিএফ-এর (CRPF) ডিজি পদে স্থলাভিষিক্ত হলেন। মন্ত্রকের নির্দেশের পরেই পদের রদবদল করা হয়।

জ্ঞানেন্দ্র প্রতাপ সিং অসম মেঘালয় ক্যাডারের ( Assam-Meghalaya cadre) ১৯৯১ সালের আইপিএস আধিকারিক। ১৮ জানুয়ারি মন্ত্রকের তরফে এক বিজ্ঞপ্তি দিয়ে এই নির্দেশের কথা জানানো হয়।

আরও পড়ুন: ব্লাড সুগার পরীক্ষার ভালো নিয়ম জেনে নিন

২০২৭ সালের ৩০ নভেম্বর পর্যন্ত সিআরপিএফ-এর ডিজি পদে থাকবেন জ্ঞানেন্দ্র প্রতাপ সিং। মন্ত্রিসভার নিয়োগ কমিটি সিংকে ডিজি পদে নিয়োগের বিজ্ঞপ্তি দিয়েছে।

২০২৪ সালের ৩১ ডিসেম্বর বাহিনী থেকে অবসর নেন অনীশ দয়াল সিং। বর্তমানে কার্যনির্বাহিনীর দায়িত্ব পালন করছেন সিনিয়র আধিকারিক ভিতুল কুমার সিং।